กสท.รับรองผลประมูลทีวีดิจิตอล ออนแอร์นำร่อง เม.ย.นี้
บอร์ด กสท.รับรองผลประมูลทีวีดิจิตอล 17 ราย 24 ช่องรายการ พร้อมเห็นชอบโครงข่ายทีวีดิจิตอลนำร่อง 11 จังหวัด6 ม.ค. 2557 พ.อ.นที ศุกลรัตน์ ประธานกรรมการกิจการกระจายเสียงและกิจการโทรทัศน์ (ประธาน กสท.) พร้อมด้วยกรรมการกิจการกระจายเสียงและกิจการโทรทัศน์ 5 คนและเลขาธิการ กสทช. ได้ร่วมแถลงผลการประชุมคณะกรรมการกิจการกระจายเสียงและกิจการโทรทัศน์ (กสท.) ซึ่งมีมติในวาระสำคัญ ดังนี้เรื่องแรก ที่ประชุม กสท. ได้มีมติรับรองผลการประมูลคลื่นความถี่เพื่อให้บริการโทรทัศน์ในระบบดิจิตอลประเภทบริการทางธุรกิจระดับชาติ ทั้ง 4 หมวดหมู่ ดังนี้หมวดหมู่ทั่วไปแบบความคมชัดสูง จำนวน 7 ใบอนุญาต ได้แก่ผู้ชนะลำดับที่ 1 บริษัท บีอีซี-มัลติมีเดีย จำกัด ราคาที่ประมูล 3530 ล้านบาทผู้ชนะลำดับที่ 2 บริษัท บางกอก มีเดีย แอนด์ บรอดคาสติ้ง จำกัด ราคาที่ประมูล 3460 ล้านบาทผู้ชนะลำดับที่ 3 บริษัท กรุงเทพโทรทัศน์และวิทยุ จำกัด ราคาที่ประมูล 3370 ล้านบาทผู้ชนะลำดับที่ 4 บริษัท ทริปเปิล วี บรอดคาสท์ จำกัด ราคาที่ประมูล 3360 ล้านบาทผู้ชนะลำดับที่ 5 บริษัท อสมท จำกัด (มหาชน) ราคาที่ประมูล 3340 ล้านบาทผู้ชนะลำดับที่ 6 ร่วม บริษัท อมรินทร์ เทเลวิชั่น จำกัด ราคาที่ประมูล 3320 ล้านบาทผู้ชนะลำดับที่ 6 ร่วม บริษัท จีเอ็มเอ็ม เอชดี ดิจิทัล ทีวี จำกัด ราคาที่ประมูล 3320 ล้านบาทหมวดหมู่ทั่วไปแบบความคมชัดปกติ จำนวน 7 ใบอนุญาต ได้แก่ผู้ชนะลำดับที่ 1 บริษัท ไทย บรอดคาสติ้ง จำกัด ราคาที่ประมูล 2355 ล้านบาทผู้ชนะลำดับที่ 2 บริษัท ทรู ดีทีที จำกัด ราคาที่ประมูล 2315 ล้านบาทผู้ชนะลำดับที่ 3 บริษัท จีเอ็มเอ็ม เอสดี ดิจิทัล ทีวี จำกัด ราคาที่ประมูล 2290 ล้านบาทผู้ชนะลำดับที่ 4 บริษัท บีอีซี-มัลติมีเดีย จำกัด ราคาที่ประมูล 2275 ล้านบาทผู้ชนะลำดับที่ 5 บริษัท อาร์.เอส.เทเลวิชั่น จำกัด ราคาที่ประมูล 2265 ล้านบาทผู้ชนะลำดับที่ 6 บริษัท โมโน บรอดคาซท์ จำกัด ราคาที่ประมูล 2250 ล้านบาทผู้ชนะลำดับที่ 7 บริษัท แบงคอก บิสสิเนส บรอดแคสติ้ง จำกัด ราคาที่ประมูล 2200 ล้านบาทหมวดหมู่ข่าวสารและสาระ จำนวน 7 ใบอนุญาต ได้แก่ผู้ชนะลำดับที่ 1 บริษัท เอ็นบีซี เน็กซ์ วิชั่น จำกัด ราคาที่ประมูล 1338 ล้านบาทผู้ชนะลำดับที่ 2 บริษัท วอยซ์ ทีวี จำกัด ราคาที่ประมูล 1330 ล้านบาทผู้ชนะลำดับที่ 3 บริษัท ไทยทีวี จำกัด ราคาที่ประมูล 1328 ล้านบาทผู้ชนะลำดับที่ 4 บริษัท สปริงนิวส์ เทเลวิชั่น จำกัด ราคาที่ประมูล 1318 ล้านบาทผู้ชนะลำดับที่ 5 บริษัท ไทย นิวส์ เน็ตเวิร์ค(ทีเอ็นเอ็น) จำกัด ราคาที่ประมูล 1316 ล้านบาทผู้ชนะลำดับที่ 6 บริษัท ดีเอ็น บรอดคาสท์ จำกัด ราคาที่ประมูล 1310 ล้านบาทผู้ชนะลำดับที่ 7 บริษัท 3เอ. มาร์เก็ตติ้ง จำกัด ราคาที่ประมูล 1298 ล้านบาทหมวดหมู่เด็ก เยาวชน และครอบครัว จำนวน 3 ใบอนุญาต ได้แก่ผู้ชนะลำดับที่ 1 บริษัท บีอีซี-มัลติมีเดีย จำกัด ราคาที่ประมูล 666 ล้านบาทผู้ชนะลำดับที่ 2 บริษัท อสมท จำกัด(มหาชน) ราคาที่ประมูล 660 ล้านบาทผู้ชนะลำดับที่ 3 บริษัท ไทยทีวี จำกัด ราคาที่ประมูล 648 ล้านบาททั้งนี้ ทางสำนักงาน กสทช. จะประกาศรับรองผลการประมูลในเว็บไซต์สำนักงาน กสทช. และส่งหนังสือแจ้งผลการประมูลอย่างเป็นทางการแก่ผู้ชนะการประมูลภายใน 3 วัน เพื่อผู้ชนะการประมูลจะได้ดำเนินการตามขั้นตอนของสำนักงาน กสทช. ต่อไป โดยการรับรองการประมูลในวันนี้ถือเป็นการสิ้นสุด Silent Period ตามประกาศของ กสทช.และทาง กสท.จะนำเข้าสู่ที่ประชุม กสทช. ในครั้งต่อไปนอกจากนี้ที่ประชุม กสท. ได้เห็นชอบแผนการดำเนินการติดตั้ง และกำหนดการให้บริการสถานีวิทยุคมนาคมสำหรับกิจการโทรทัศน์ภาคพื้นดินในระบบดิจิตอลในปีที่ 1 จำนวน 11 จังหวัด ได้แก่-กรุงเทพฯ นครราชสีมา เชียงใหม่ สงขลา มีกำหนดการให้บริการ 1 เมษายน 2557-อุบลราชธานี สุราษฎร์ธานี ระยอง มีกำหนดการให้บริการ 1พฤษภาคม 2557-สิงห์บุรี สุโขทัย สุโขทัย ขอนแก่น อุดรธานี มีกำหนดการให้บริการ 1 มิถุนายน 2557ทั้งนี้ ที่ประชุม กสท. ได้มีมติพิจารณาเชิญผู้ชนะการประมูลทีวีดิจิตอล 17 ราย 24 ช่องรายการ ร่วมเป็นคณะอนุกรรมการเปลี่ยนผ่านไปสู่ระบบดิจิตอล เพื่อร่วมประชาสัมพันธ์การเปลี่ยนผ่านทีวีดิจิตอลสู่ประชาชน 
บอร์ด กสท.รับรองผลประมูลทีวีดิจิตอล 17 ราย 24 ช่องรายการ พร้อมเห็นชอบโครงข่ายทีวีดิจิตอลนำร่อง 11 จังหวัด 6 ม.ค. 2557 พ.อ.นที ศุกลรัตน์ ประธานกรรมการกิจการกระจายเสียงและกิจการโทรทัศน์ (ประธาน กสท.)
กสท.,กสทช.,การประมูลทีวีดิจิตอล,ทีวีดิจิตอล,ปฏิรูปสื่อ